Ehdotus neuvoston asetukseksi (EY) vuonna 1996 suoritettavista lisämaksuista naudanliha-alan yhteisestä markkinajärjestelystä annetun neuvoston asetuksen (ETY) N:o 805/68 4 b artiklan 6 kohdassa ja 4 d artiklan 7 kohdassa tarkoitettujen palkkioiden osalta sekä kyseisen asetuksen 4 i artiklan 4 kohdan muuttamisesta /* KOM/96/0242 lopull. - CNS 96/0148 */



Virallinen lehti nro C 205 , 16/07/1996 s. 0012



Ehdotus neuvoston asetukseksi (EY) vuonna 1996 suoritettavista lisämaksuista naudanliha-alan yhteisestä markkinajärjestelystä annetun neuvoston asetuksen (ETY) N:o 805/68 4 b artiklan 6 kohdassa ja 4 d artiklan 7 kohdassa tarkoitettujen palkkioiden osalta sekä kyseisen asetuksen 4 i artiklan 4 kohdan muuttamisesta (96/C 205/06) KOM(96) 242 lopull. - 96/0148(CNS) (Komission esittämä 31 päivänä toukokuuta 1996) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo, että asetuksessa (ETY) N:o 805/68 (1) säädetään palkkioista, joita maksetaan urospuolisten nautaeläinten ja emolehmien osalta ja joiden tarkoituksena oli korvata tuottajille alan uudistuksen yhteydessä tapahtuneen interventiohinnan laskun seuraukset, naudanlihamarkkinat ovat häiriytyneet vakavasti kuluttajien huolestuttua BSE:n (Bovine Spongiform Encephalopathy) vuoksi; alan tulevaisuuden varmistamiseksi on turvauduttava lisävoimavaroihin; nopean maksatuksen varmistamiseksi ja tavoitellun taloudellisen vaikutuksen saavuttamiseksi tällaiset voimavarat on yleisesti ottaen asetettava saataville maksuina, jotka lisätään kalenterivuoden 1995 osalta palkkioihin oikeutetuista eläimistä maksettaviin palkkioihin, koska tarvittavat tiedot ovat jo saatavilla; tuottajat ovat kuitenkin oikeutettuja tällaisiin lisämaksuihin vain siinä määrin kuin kalenterivuoden 1996 osalta palkkioon oikeutettujen eläinten lukumäärä ei laske kalenterivuoteen 1995 verrattuna, liian suuret maksut vähennetään tuottajan kalenterivuoden 1996 palkkioista, tai jos tämä ei ole mahdollista, ne maksetaan takaisin kyseisen jäsenvaltion toimivaltaiselle viranomaiselle; tällaisten liian suurten maksujen yhteissumma jaetaan tuottajille, joiden oikeus palkkioihin kalenterivuoden 1996 osalta on suurempi kuin kalenterivuoden 1995 osalta määräsuhteessa tuottajien lisäoikeuksiin, palkkiota saaville tuottajille maksettavat lisämaksut eivät ehkä täysin ratkaise tiettyjen tuottajien ongelmia riippuen jäsenvaltion erityisestä tuotantorakenteesta; jäsenvaltioille on annettava mahdollisuus suorittaa maksuja tällaisille tuottajille; tätä tarkoitusta varten jäsenvaltion saatavilla olevan rahasumman on heijastettava jäsenvaltion nautakarjan kokoa, lukuun ottamatta lypsylehmiä, ja asetuksessa (ETY) N:o 805/68 säädetään jalostuspalkkiosta, jota voidaan maksaa tuotannosta ennen kymmenen päivän ikää poistetuista sonnivasikoista; kokemus on osoittanut, että aika vasikan maatilalta pois siirtämisen ja vaaditun tuotannosta poistamisen välillä on erittäin lyhyt; komissiolle on tämän vuoksi annettava mahdollisuus nostaa kymmenen päivän ikärajaa tietyissä olosuhteissa, ON ANTANUT SEURAAVAN ASETUKSEN: 1 artikla 1. Tuottaja, jonka oikeus asetuksen (ETY) N:o 805/68 4 b artiklan mukaiseen naudanlihan erityispalkkioon kalenterivuonna 1995 pidettyjen eläinten suhteen on vahvistettu, on oikeutettu 21 ecun lisämaksuun jokaisen saamansa palkkion osalta, jollei 3 kohdan säännöksistä muuta johdu. Lisämaksu suoritetaan mahdollisuuksien mukaan yhdessä 4 b artiklan 6 kohdassa tarkoitetun palkkion kanssa. 2. Tuottaja, jonka oikeus asetuksen (ETY) N:o 805/68 4 d artiklan mukaiseen emolehmäpalkkioon kalenterivuonna 1995 pidettyjen eläinten suhteen on vahvistettu, on oikeutettu 25 ecun lisämaksuun jokaisen saamansa palkkion osalta, jollei 3 kohdan säännöksistä muuta johdu. Lisämaksu suoritetaan mahdollisuuksien mukaan yhdessä 4 d artiklan 7 kohdassa tarkoitetun palkkion kanssa. 3. Oikeus 1 ja 2 kohdassa tarkoitettuihin lisämaksuihin edellyttää palkkio-oikeuden vahvistamista kalenterivuodeksi 1996 vähintään samalle lukumäärälle kasvatettuja eläimiä kuin miltä kyseiselle tuottajalle maksettiin lisämaksuja kalenterivuoden 1995 osalta. 4. Jäsenvaltioiden on toteutettava kaikki tarvittavat toimenpiteet sen varmistamiseksi, että tuottajille tehdään lisämaksujen maksamisen yhteydessä selväksi, että heidän oikeutensa näihin maksuihin on riippuvainen 3 kohdassa vahvistetusta edellytyksestä. 2 artikla 1. Jos niiden eläinten lukumäärä, joiden osalta palkkio-oikeus vahvistetaan kalenterivuoden 1996 osalta, on pienempi kuin se lukumäärä, jonka osalta tuottajalle maksettiin lisämaksuja 1 artiklan mukaisesti, se osa lisämaksuista, johon tuottaja ei ollut oikeutettu, vähennetään hänen asetuksen (ETY) N:o 805/68 mukaisesta palkkio-oikeudestaan kalenterivuoden 1996 osalta. 2. Jos tuottaja ei hae asetuksen (ETY) N:o 805/68 mukaista palkkiota kalenterivuoden 1996 osalta tai jos palkkiot, joihin hän on oikeutettu, eivät riitä 1 kohdassa tarkoitetun vähennyksen suorittamiseen, tuottajan on maksettava takaisin 1 artiklan mukaisesti suoritetut lisämaksut, joihin hän ei ollut oikeutettu. 3 artikla Tuottajat, joiden oikeus palkkioihin kalenterivuoden 1996 osalta koskee useampia eläimiä kuin heidän oikeutensa kalenterivuoden 1995 osalta, ovat oikeutettuja uusiin lisämaksuihin. Tällaiset maksut suoritetaan vain - siinä määrin kuin lisämaksut, jotka on suoritettu tuottajille, jotka eivät ole niihin oikeutettuja, saadaan takaisin, ja - määräsuhteessa kalenterivuoden 1996 osalta saatujen palkkioiden lisämäärään. 4 artikla Jäsenvaltiot voivat: a) käyttää liitteessä vahvistettuja määriä suorittaakseen naudanliha-alalla maksuja markkinatilanteen vuoksi huomattaviin vaikeuksiin joutuneille tuottajille, joiden vaikeudet eivät ole täysin ratkenneet 1-3 artiklassa tarkoitettujen toimenpiteiden avulla, ja b) maksaa kansallista tukea tällaisille tuottajille a alakohdan mukaisten maksujen lisäksi siinä määrin kuin tällainen kansallinen tuki ei johda arvioidun tulonmenetyksen ylittämiseen. 5 artikla Sovellettava muuntokurssi on 1 päivänä tammikuuta 1996 voimassa oleva maatalouskurssi. 6 artikla Tässä osastossa määriteltyjä toimenpiteitä, 4 artiklan tarkoittamaa kansallista tukea lukuunottamatta, on pidettävä asetuksen (ETY) N:o 729/70 3 artiklan 1 kohdassa tarkoitettuina interventiotoimenpiteinä, joiden tarkoituksena on tasapainottaa maataloustuotteiden markkinoita. Yhteisö rahoittaa jäsenvaltioille 1 artiklassa ja 4 artiklan 1 kohdan a alakohdassa tarkoitetuista maksuista aiheutuneet kulut ainoastaan silloin, kun jäsenvaltiot ovat suorittaneet tällaiset maksut viimeistään 15 päivään lokakuuta 1996 mennessä. 7 artikla Lisätään asetuksen (ETY) N:o 805/68 4 i artiklan 4 kohtaan seuraava luetelmakohta: "- voi antaa jäsenvaltiolle luvan maksaa 1 kohdassa tarkoitetun palkkion tuotannosta ennen 20 päivän ikää poistetuista eläimistä sellaisen asianmukaisesti perustellun hakemuksen perusteella, jossa vahvistetaan riittävät valvontatoimenpiteet." 8 artikla Jäsenvaltioiden on toteutettava kaikki tarvittavat toimenpiteet tämän asetuksen säännösten noudattamisen varmistamiseksi. 9 artikla Yksityiskohtaiset säännöt tämän asetuksen soveltamisesta annetaan asetuksen (ETY) N:o 805/68 27 artiklassa säädettyä menettelyä noudattaen. 10 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. (1) EYVL N:o L 114, 28.6.1968, s. 24. Asetus sellaisena kuin se on viimeksi muutettuna. LIITE >TAULUKON PAIKKA>